เลขาธิการสหประชาชาติ บัน คี-มูน เรียกร้อง ณ กรุงเทพมหานคร ให้พม่าปล่อยบรรดานักโทษการเมือง และขอให้การเลือกตั้งในพม่าในเดือนหน้าโปร่งใส
เลขาธิการสหประชาชาติกล่าวที่กรุงเทพมหานครว่า ให้พม่าปล่อยนักโทษการเมืองเพื่อให้มั่นใจว่าการเลือกตั้งน่าเชื่อถือและต้องการเป็นประชาธิปไตย
เลขาธิการสหประชาชาติ บัน คี-มูน เร่งรัดรัฐบาลทหารพม่าอีกครั้งหนึ่งให้ปล่อยนักโทษการเมือง เพื่อทำให้มั่นใจได้ว่าการเลือกตั้งในพม่าในเดือนหน้านั้นน่าเชื่อถือได้ นาย บัน คี-มูนกล่าวด้วยว่าว่า การเลือกตั้งดังกล่าวจะเป็นเครื่องทดสอบว่าพม่าก้าวหน้าไปสู่ระบอบประชาธิปไตยแค่ไหน? นาย บัน คี-มูน กล่าวด้วยว่า หลังการเลือกตั้ง การมีรัฐบาลที่ครอบคลุมฝ่ายต่างๆอย่างกว้างขวาง ซึ่งเป็นผลที่ได้รับจากการเลือกตั้งที่สะท้อนภาพให้เห็นถึงความปรารถนาและเจตนารมณ์ของปวงชนนั้นจะเป็นเรื่องที่ทรงความสำคัญยิ่งกว่านั้น เรื่องดังกล่าวจะเป็นเครื่องทดสอบรัฐบาลพม่าว่าจะสามารถดำเนินการให้เป็นไปตามความคาดหวังของนานาประเทศได้หรือไม่? เลขาธิการสหประชาชาติ บัน คี-มูน ยังกล่าววิงวอนให้รัฐบาลพม่าปล่อยนักโทษการเมือง เพราะการทำเช่นนั้นเป็นเรื่องที่ยังไม่สายเกินไป นาง ออง ซาน ซู จี หัวหน้าพรรคฝ่ายค้านโดนกักบริเวณให้อยู่แต่ภายในบ้านพักและไม่มีสิทธิออกเสียง พรรคสันนิบาติแห่งชาติเพื่อประชาธิปไตยของนาง ออง ซาน ซู จี โดนยุบเพราะไม่ยอมขับนางและสมาชิกอื่นๆที่ติดคุกอยู่ออกจากพรรค นักกิจกรรมด้านสิทธิกล่าวว่า นักโทษการเมืองที่โดนรัฐบาลทหารพม่าขังคุกไว้มีจำนวนสองพันกว่าคน กลุ่มสนับสนุนสิทธิมนุษยชนหลายกลุ่ม ชาวพม่าพลัดถิ่นและรัฐบาลของหลายประเทศหาว่า การเลือกตั้งดังกล่าวเป็นการหลอกลวงคน ฝ่ายทหารจะมีที่นั่งในรัฐสภาใหม่ร้อยละ 25 อีกทั้งกฎหมายเลือกตั้งยังจำกัดการรณงค์หาเสียงของผู้สมัครรับเลือกตั้งที่เป็นฝ่ายตรงข้ามกับรัฐบาลทหารพม่าอีกด้วย